作者:喬吉
標題:杜牧之詩酒揚州夢・一煞
內容:且陪伴西風搖落胭脂蠟，權寧耐夜月寒穿翡翠紗，閒愁不索撥琵琶。(白文禮雲)相公則為這小娘子留心那！(正末唱)我怎肯浪酒閒茶，再留意裙釵下。暫相別受些瀟灑，隔雲山天一涯，兩地嗟呀。(白文禮雲)相公再飲一杯。(正末雲)酒勾了。小官就此告回。(白文禮雲)相公慢慢而行，小生說成了，便有書呈奉，望賜迴音咱。(正末唱)。